Νέα δικαίωση συνταξιούχων για τα αναδρομικά

Μεγαλώνει το κύμα των αποφάσεων των δικαστηρίων με τις οποίες δικαιώνονται συνταξιούχοι που είχαν προσφύγει, διεκδικώντας την επιστροφή αναδρομικά των κομμένων συντάξεων και των δώρων, κατά την περίοδο των Μνημονίων.

Νέα απόφαση από το Διοικητικό Πρωτοδικείο της Αθήνας δικαιώνει τρεις συνταξιούχους – πρώην τραπεζοϋπαλλήλους – και έρχεται να προστεθεί στις πολλές ανάλογες αποφάσεις που έλαβαν καθ’ όλη τη διάρκεια των προηγούμενων μηνών τα πρωτοβάθμια σωματεία της χώρας.

Μάλιστα, πρόκειται για μία νέα απόφαση στο παρά πέντε της έκδοσης της απόφασης που αναμένεται από το Συμβούλιο της Επικρατείας (ΣτΕ) η οποία θα κρίνει τη συνταγματικότητα τον νόμου Κατρούγκαλου και στην ουσία θα αποτελέσει την πυξίδα για την τύχη των αναδρομικών που διεκδικούν εκατοντάδες χιλιάδες συνταξιούχοι.

Πηγή: onetv.gr